2006D0797 — RO — 01.01.2007 — 001.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

►B DECIZIA COMISIEI din 22 noiembrie 2006 privind neînscrierea sulfamatului de amoniu, hexaconazolului, tetratiocarbonatului de sodiu și 8-hidroxi-chinolinei în anexa I la Directiva 91/414/CEE a Consiliului și retragerea autorizațiilor acordate produselor fitosanitare care conțin aceste substanțe active [notificată cu numărul C(2006) 5535] (Text cu relevanță pentru SEE) (2006/797/CE) (JO L 324, 23.11.2006, p.8)

Astfel cum a fost modificat prin:









▼B

DECIZIA COMISIEI

din 22 noiembrie 2006

privind neînscrierea sulfamatului de amoniu, hexaconazolului, tetratiocarbonatului de sodiu și 8-hidroxi-chinolinei în anexa I la Directiva 91/414/CEE a Consiliului și retragerea autorizațiilor acordate produselor fitosanitare care conțin aceste substanțe active

[notificată cu numărul C(2006) 5535]

(Text cu relevanță pentru SEE)

(2006/797/CE)







COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare ( 1 ), în special articolul 8 alineatul (2), întrucât: (1) În temeiul articolului 8 alineatul (2) din Directiva 91/414/CEE, un stat membru poate autoriza, de-a lungul unei perioade de doisprezece ani de la data notificării acestei directive, introducerea pe piață a unor produse fitosanitare care conțin substanțe active care nu sunt menționate în anexa I la această directivă, care sunt deja pe piață la doi ani de la data notificării, în timp ce o examinare progresivă a acestor substanțe se realizează în cadrul unui program de lucru. (2) Regulamentele (CE) nr. 451/2000 ( 2 ) și (CE) nr. 1490/2002 ( 3 ) ale Comisiei stabilesc normele de punere în aplicare a etapelor doi și trei ale programului de lucru menționat la articolul 8 alineatul (2) din Directiva 91/414/CEE. În ceea ce privește substanțele active pentru care autorul notificării nu îndeplinește obligațiile care îi revin în temeiul acestor regulamente, nu se procedează la niciun control de exhaustivitate sau evaluare a dosarului. Pentru sulfamatul de amoniu, hexaconazol, tetratiocarbonatul de sodiu și 8-hidroxi-chinolină, nu s-a prezentat niciun dosar complet în termenul stabilit. În consecință, nu s-a demonstrat că, în condițiile de utilizare propuse, produsele fitosanitare care conțin aceste substanțe active îndeplinesc în general cerințele stabilite la articolul 5 alineatul (1) literele (a) și (b) din Directiva 91/414/CEE. Prin urmare, aceste substanțe active nu trebuie incluse în anexa I la Directiva 91/414/CEE, iar statele membre trebuie să retragă toate autorizațiile acordate produselor fitosanitare care conțin aceste substanțe. (3) În ceea ce privește substanțele active pentru care perioada de preaviz înainte de retragerea produselor fitosanitare care conțin aceste substanțe este scurtă, este rezonabil să se prevadă pentru eliminarea, antrepozitarea, introducerea pe piață și utilizarea stocurilor existente un termen de grație de cel mult douăsprezece luni pentru a se limita utilizarea acestor stocuri la o singură perioadă de vegetație suplimentară. În cazul în care se prevede o perioadă de preaviz mai lungă, acest termen poate fi scurtat în așa fel încât să expire la încheierea perioadei de vegetație. (4) Informații privind tetratiocarbonatul de sodiu și 8-hidroxi-chinolina au fost prezentate și supuse unei evaluări realizate în comun de către Comisie și experți ai statelor membre. Aceste informații au evidențiat că este necesar să se continue utilizarea în continuare a substanțelor respective. În împrejurările actuale, este prin urmare justificat să se prevadă, în condiții stricte, destinate să minimalizeze riscul, un termen mai lung pentru retragerea autorizărilor existente ale utilizărilor limitate considerate a fi esențiale, pentru care nu există în prezent soluții eficiente de înlocuire. (5) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală, întrucât: ADOPTĂ PREZENTA DECIZIE:







Articolul 1

Sulfamatul de amoniu, hexaconazolul, tetratiocarbonatul de sodiu și 8-hidroxi-chinolina nu sunt înscrise în anexa I la Directiva 91/414/CEE.

Articolul 2

Statele membre se asigură că:

(a) autorizațiile pentru produsele fitosanitare care conțin sulfamat de amoniu, hexaconazol, tetratiocarbonat de sodiu sau 8-hidroxi-chinolină sunt retrase până la 22 mai 2007;

(b) cu începere de la 23 noiembrie 2006, nicio autorizație nu este acordată sau reînnoită pentru produse fitosanitare care conțin sulfamat de amoniu, hexaconazol, tetratiocarbonat de sodiu sau 8-hidroxi-chinolină în conformitate cu derogarea prevăzută la articolul 8 alineatul (2) din Directiva 91/414/CEE.

Articolul 3

(1) Prin derogare de la articolul 2, un stat membru care figurează în coloana B din anexă poate menține până la 31 mai 2010 autorizațiile referitoare la produse fitosanitare care conțin substanțele indicate în coloana A pentru utilizările indicate în coloana C. Statul membru care recurge la derogarea prevăzută la primul paragraf se asigură că sunt îndeplinite următoarele condiții:

(a) prelungirea utilizării nu se acceptă decât în măsura în care aceasta nu are nicio influență negativă asupra sănătății umane sau animale și niciun efect inacceptabil asupra mediului înconjurător;

(b) produsele fitosanitare de acest tip care rămân pe piață după 22 mai 2007 sunt reetichetate astfel încât să se supună restricțiilor de utilizare;

(c) sunt impuse toate măsurile corespunzătoare de atenuare a unor eventuale riscuri;

(d) se caută în mod activ soluții de înlocuire.

▼M1

(2) Prin derogare de la alineatul (1) și de la articolul 2, Bulgaria poate menține în vigoare autorizațiile pentru produsele fitosanitare care conțin tetratiocarbonat de sodiu în cazul utilizărilor menționate în coloana C până la 30 iunie 2009, cu respectarea următoarelor condiții:

(a) prelungirea utilizării să fie acceptată numai în măsura în care aceasta nu are efecte dăunătoare asupra sănătății umane sau animale și nici o influență inacceptabilă asupra mediului;

(b) produsele fitosanitare de acest tip care rămân pe piață să fie etichetate din nou astfel încât să respecte restricțiile de utilizare;

(c) să se impună toate măsurile adecvate care urmăresc să reducă riscurile;

(d) să se caute cu seriozitate soluții alternative.

(3) Statul membru în cauză informează Comisia, până la data de 31 decembrie a fiecărui an, cu privire la măsurile adoptate în conformitate cu alineatele (1) și (2), în special cu privire la acțiunile desfășurate în conformitate cu literele (a)-(d) de la fiecare alineat.

▼B

Articolul 4

Orice termen de grație acordat de un stat membru în conformitate cu articolul 4 alineatul (6) din Directiva 91/414/CEE trebuie să fie cât mai scurt posibil.

În cazul în care, în conformitate cu articolul 2, autorizațiile trebuie retrase până la 22 mai 2007, termenul expiră la 22 mai 2008.

▼M1

În cazul în care, în conformitate cu articolul 3 alineatul (1), autorizațiile trebuie retrase până la 31 mai 2010, termenul expiră la 30 noiembrie 2010.

În cazul în care, în conformitate cu articolul 3 alineatul (3), autorizațiile trebuie retrase până la 30 iunie 2009, termenul expiră la 31 decembrie 2009.

▼B

Articolul 5

Prezenta decizie se adresează statelor membre.









ANEXĂ







Lista autorizațiilor menționate la articolul 3 alineatele (1) și (2) Coloana A Coloana B Coloana C Substanța activă Statul membru Dispoziții de utilizare Tetratiocarbonat de sodiu Grecia Dezinfecția solului în horticultură. Spania Dezinfecția solului în horticultură și în masa lemnoasă. ▼M1 Bulgaria Dezinfecția solului în horticultură și în plantațiile viticole. ▼B 8-hidroxi-chinolină Franța Aplicarea pe butașii de viță-de-vie. Grecia Dezinfecția localizată a solului în horticultură, în livezi, livezi de măslini și vii. Aplicarea pe butașii de viță-de-vie. Spania Protecția rănilor produse în timpul operațiilor de elagare a masei lemnoase. Dezinfecția localizată a solului în horticultură. Aplicarea pe butașii de viță-de-vie.